**VATROGASNA ZAJEDNICA OPĆINE**

 **ZAGORSKA SELA**

Zagorska Sela, 09. ožujka 2023.

Vatrogasna zajednica općine Zagorska Sela općine Zagorska Sela temeljem članka 26. Zakona o vatrogastvu („Narodne novine“, broj 125/19), članka 3. Pravilnika o postupku izbora gradskog, područnog, odnosno općinskog vatrogasnog zapovjednika i zamjenika gradskog, područnog, odnosno općinskog zapovjednika („Narodne novine“ br. 39/21), članka 40. Statuta Vatrogasne zajednice općine Zagorska Sela od 30. prosinca 2020. godine i Odluke Predsjedništva VZO Zagorska Sela od 06. ožujka 2023. godine o objavi javnog poziva za imenovanje općinskog vatrogasnog zapovjednika, objavljuje

**JAVNI POZIV**

za izbor i imenovanje

općinskog vatrogasnog zapovjednika (1 izvršitelj – m/ž) do kraja mandatnog razdoblja 2026. godine

Vatrogasni zapovjednik općine Zagorska Sela dobrovoljno obavlj poslove zapovjednika.

Uvjeti koje mora ispunjavati kandidat:

* mora imati najmanje srednju stručnu spremu, zvanje vatrogasnog časnika, te najmanje tri godine iskustva na poslovima vatrogasca s posebnim ovlastima i odgovornostima
* položen stručni ispit za vatrogasce s posebnim ovlastima i odgovornostima
* odgovarajuće zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* da nije kažnjavan za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“, br. 125/11, 144/12, 56/15, 61/15, 101/17, 118/18 i 126/19)

Uz prijavu kandidati su dužni priložiti:

* životopis
* dokaz o hrvatskom državljanstvu (preslika važeće osobne iskaznice, domovnice ili druge adekvatne isprave)
* presliku diplome
* presliku uvjerenja o položenom stručnom ispitu za vatrogasce s posebnim ovlastima i odgovornostima
* dokaz o iskustvu na poslovima vatrogasca s posebnim ovlastima i odgovornostima
* uvjerenje o tjelesnoj i duševnoj sposobnosti ovlaštene zdravstvene ustanove (ne starije od 6 mjeseci)

Ostali uvjeti koje kandidati moraju ispunjavati:

* dolaze iz redova članica VZO Zagorska Sela
* vozačka dozvola B kategorije

Isprave se prilažu u neovjerenom presliku, a prije izbora kandidata predočit će se izvornik.

Uvjete da nije kažnjavan za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“, br. 125/11, 144/12, 56/15, 61/15, 101/17 i 118/18), odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom („Narodne novine“, br. 110/97, 27/98-ispravak, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), pribavit će Vatrogasna zajednica općine Zagorska Sela.

Riječi i pojmovi koji imaju rodno značenje korišteni u ovom javnom natječaju, odnose se jednako na muški i ženski rod, bez obzira jesu li korišteni u muškom ili ženskom rodu.

Svi podaci koje dostave kandidati obrađivat će se samo u svrhu provedbe javnog poziva. Kandidati prijavom na javni poziv pristaju da VZO, kao voditelj obrade, prikupljene podatke na temelju ovog natječaja obrađuje samo u obimu i samo u svrhu provedbe istog, od strane ovlaštenih osoba za provedbu javnog poziva. VZO sa osobnim podacima postupat će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Prijave se podnose u roku od 8 dana od objave javnog poziva, s naznakom: „Za javni poziv – vatrogasni zapovjednik grada-općine“, osobno ili putem pošte na adresu: Vatrogasna zajednica općine Zagorska Sela, Zagorska Sela 38, 49296 Zagorska Sela.

Dan objave javnog poziva smatra se danom objave na internetskim stranicama Hrvatske vatrogasne zajednice.

Nepotpune i nepravovremene prijave neće se razmatrati.

O rezultatima izbora kandidati će biti obavješteni u zakonskom roku.



 **Predsjednik**

 **VZO Zagorska Sela**

 **Mario Popović**